ועדת הכלכלה, כנסת 17, פרוטוקול מספר 627, 2008-07-07 12:30

גלעד ארדן: זה רק מהמחיר בשירות עצמי?

גלעד ארדן: למה זה לא המחיר בשירות מלא?

מתי יצחק: אין מחיר בשירות מלא.

חן בר יוסף: יש.

קריאה: תהיה עוד רובריקה נוספת?

חן בר יוסף: לא.

חן בר יוסף: יהיה את השלט הזה, מעבר לזה – על עמוד הפרסום בתחנה הוא יכול להציב שלט אחר.

מתי יצחק: זה יבלבל.

מתי יצחק: זה יטעה, ואתה לא משיג את המטרה.

חן בר יוסף: תנו לי להסביר.

חן בר יוסף: היום, חברה שעושה מבצע, לא דואגת שכשתגיע לסופר, ועל גבי המדבקה שעל המוצר יופיע המוצר, אלא היא אומרת – מוצר זה הוא בהנחה.

חן בר יוסף: יש בולטות וניראות להנחה.

חן בר יוסף: מה שהטריד אותנו, במשך הרבה שנים, והחוק קידם את זה הרבה - -

אתי בנדלר: החוק שהציע גלעד ארדן.

חן בר יוסף: כן.

חן בר יוסף: היתה הטעיה בפרסום הזה.

חן בר יוסף: פעמיים: פעם אחת בתחום הסולר.

חן בר יוסף: היתה הנחה ממחיר שכולנו יודעים, לא ברור מי שהמציא אותו, וההנחה הזו היא הטעיה פשוטה.

חן בר יוסף: מעבר לזה, באותיות הקטנות הופיע אצל כולם : 15 אגורות הנחה.

חן בר יוסף: רק מה?

חן בר יוסף: היה כתוב שם: "ממחיר שירות מלא בשירות עצמי".

חן בר יוסף: דהיינו, אם האדם רצה לקבל הנחה של 15 אגורות זה לא היה 15 אגורות אלא 3 אגורות.

דוד טל: מה, יש תחנות כאלה תחמניות?

חן בר יוסף: ברוב הארץ.

חן בר יוסף: ברוב הארץ מפרסמים שלטים של 15 אגורות.

חן בר יוסף: אתה ראית שלטים של הנחה של 3 אגורות?

קריאות: - - -

חן בר יוסף: הרעיון הבסיסי הוא: 1.

חן בר יוסף: בהתאם להנחיות החוק, ההנחה הזו יכולה להינתן רק ממחיר מפוקח.

חן בר יוסף: אז כל סוגיית הסולר – אי אפשר לשלט אותה ואי אפשר לפרסם עליה דברים שהם מטעים את הציבור.

חן בר יוסף: דבר שני - הנושא של מחיר שירות עצמי – נוכחנו שכאשר חברות נותנות הנחה זה ממחיר בשירות עצמי, וזה באמ רק 3 אגורות.

חן בר יוסף: שיתכבדו וישימו את המחיר האמיתי שבו הצרכן מקבל הנחה, כי הוא לא מקבל את זה ממחיר שירות מלא.

חן בר יוסף: אני מזכיר שוב את הסעיף הקודם לצו, שדיבר על מי שנותן את ההנחה משתי האופציות.

חן בר יוסף: הוא יכול לשים את זה על השלט.

חן בר יוסף: אז בעצם, אנחנו מכסים פה את כל האפשרויות, ומי שנותן הנחות – לא נמנע ממנו להציג את זה בפני הציבור, ושהציבור יבחר.

גלעד ארדן: זה רק לגבי מחירים מפוקחים?

חן בר יוסף: בלבד.

חן בר יוסף: כפי שקבע החוק.

גלעד ארדן: לגבי מחירים בלתי מפוקחים – אי אפשר לרשום גודל הנחה.

חן בר יוסף: אי אפשר הנחות בכלל.

מתי יצחק: אני חושב שההצעה גורמת להטעיה.

מתי יצחק: הרי מה היתה המטרה של השילוט האחיד?

מתי יצחק: – זה כדי למנוע את המצב שהנהג יגיע לתחנה, יראה – שירות עצמי ויראה את ההנחה שניתנת, או – ליצור מצב כפול ומוכפל.

מתי יצחק: אתה תראה את ההנחה משירות עצמי, אם יש כזה.

מתי יצחק: והוא גם כותב פה בתקנה : "רשאי".

מתי יצחק: מה זה ייצור לנהג?

מתי יצחק: הוא ישאל – איפה ההנחה שיש משירות עצמי?

חן בר יוסף: שים שלט.

מתי יצחק: למה?

קריאות: - - -

מתי יצחק: אנחנו מכירים את הנהג הישראלי, מכירים את ההתנהגות בדיוק.

מתי יצחק: במקום ליצור מצב של אחידות אתה יוצר מצב של בלבול רציני.

מתי יצחק: המטרה פה היא לגרום לכך שהנהג לא יהיה מוטעה.

גלעד ארדן: זה לא מטעה.

גלעד ארדן: מה מטעה פה?

גלעד ארדן: אל"ף, מנה שהוא הציג זה בדיוק לפי מה שכתבנו בחוק.

גלעד ארדן: החוק קבע שכיוון שלמעלה מ – 90% ממוצרי הנפט שנמכרים זה הסולר ו -95, יוצגו רק המחירים שלהם בכניסה לתחנה בשירות עצמי ובשירות מלא.

גלעד ארדן: בנוסף, החוק קבע שכיוון שלכתוב הנחה ממחיר שהוא לא מפוקח זה דבר מטעה, כי אצל כל אחד ההנחה מתחילה מסקאלה, ממחיר התחלתי אחר, מותר יהיה לכתוב מחיר הנחה אבל רק לגבי מוצרים מפוקחים, כי מוצר מפוקח – המדינה היא זו שקובעת מה מחירו המרבי, ולכן ההנחה היא הנחה שהציבור יכול להבין שהיא מתחילה מאותה סקאלה.

גלעד ארדן: אומר חן בר יוסף – זה השלט, ובנוסף, בעל תחנה שיחליט שהוא גם , נותן הנחה מהמחיר המפוקח, יכול לשים את זה גם בשלט, בנוסף.

גלעד ארדן: אתה אומר – יבוא אזרח כי הוא ראה בתחנה אחרת שנותנים הנחה, ויבוא אליך בטענות למה אצלך לא נותנים את ההנחה על מחיר מפוקח.

גלעד ארדן: מצוין, זו מטרת החקיקה, לעודד את התחרות.

מתי יצחק: עם זה אין בעיה.

מתי יצחק: הבעיה היא שככל שאתה יוצר מצב של עמודות בכתוביות, אתה יוצר הטעייה לנהג.

מתי יצחק: צריך שהדברים יהיו מוגדרים וברורים מאד.

גלעד ארדן: זה כמו להגיד שאני אאסור על מי שבאמת מוכר במבצע לפרסם את זה בעיתון.

גלעד ארדן: למה לא?

גלעד ארדן: אני רוצה לעודד אותו לתת הנחה.

מתי יצחק: אני אומר לך שהנהג הישראלי, עמך, פשוט יהיה מבולבל, עם כל הכבוד.

מתי יצחק: אתה מחטיא את המטרה פה.

מתי יצחק: אתה תגיע לתחנה – לא תדע איזה שלט לקרוא.

קריאות: - - -

גלעד ארדן: כל בעל תחנה יכול להחליט לעצמו איזו הנחה הוא נותן.

גלעד ארדן: למה שאני אמנע ממנו לפרסם?

גלעד ארדן: איך התחרות תתפתח?

גלעד ארדן: איך יידעו האזרחים?

גלעד ארדן: הרצון שלי הוא לתת עידוד לבעל תחנה לעשות הנחה גם במחיר המפוקח.

מתי יצחק: אין ויכוח, זה בסדר, אבל אני שואל: אתה בא לפשט את העניין או לעשות אותו מורכב יותר, לנהג?

דוד טל: המטרה היא לעשות את זה יותר ברור, כדי שאתם לא תתחמנו את האזרח - -

מתי יצחק: אבל על זה יש הסכמה, אין ויכוח.

מתי יצחק: אנחנו גם מסכימים לזה.

דוד טל: אז למה אתם מתחמנים?

קריאות: - - -

בועז ארד: המטרה היתה לפשט את האינפורמציה לציבור.

בועז ארד: יש מקומות שנותנים עוד 2 אגורות, ויש מקומות שנותנים קפה, ויש מקומות שנותנים עיתון.

בועז ארד: למה שזה לא יהיה בשלט הזה?

בועז ארד: כי המטרה היא לתת רק את המחירים - -

גלעד ארדן: אבל אלה המחירים.

בועז ארד: אבל יש דברים נוספים.

בועז ארד: אם הוא מאפשר לו – שהוא נותן 3 אגורות והוא נותן קפה - -

גלעד ארדן: אז את הקפה הוא יפרסם בשלט נפרד.

בועז ארד: יפה,אז גם שזה יהיה בשלט נפרד.

בועז ארד: אבל האינפורמציה לציבור תהיה זאת בלבד, אחידה בכל הארץ.

בועז ארד: כך, באמת, הציבור לא יתבלבל.

בועז ארד: אם מישהו רוצה לעשות עוד מבצעים נילווים –בבקשה.

גלעד ארדן: אבל זה לא מבצעים נלווים.

גלעד ארדן: זה המחיר.

מתי יצחק: יושב לידי פה יושב ראש ארגון הנכים, הוא סיפר לפני הדיון שבאמת יש בעיה בשירות העצמי לגבי הנכים.

מתי יצחק: אמרתי לו – אצלי, לדוגמה, בתחנה, יש סופר שירות עצמי: יש גם עובד, ואתה גם מקבל הנחה של שירות עצמי.

מתי יצחק: זאת אומרת, למרות שהתקנות קובעות שלא יהיה עובד, ייקחו שירות עצמי, ועל זה התרענו בדיונים הקודמים, אותו הדבר פה.

מתי יצחק: פה תהיה הטעיה של הנהג.

מתי יצחק: אם לא יהיו מוגדרים דברים ברורים, תהיה הטעיה.

חן בר יוסף: זה בדיוק סעיף 3, מה שאתה אומר.

קריאה: האמת היא שלא ברור מה שאתה אומר שלא ברור.

מתי יצחק: אתה יוצר בלבול לנהג.

דוד טל: אני לא מתבלבל.

דוד טל: אני, האדם הסביר, לא מתבלבל.

דוד טל: אתה, כבעל תחנה – מתבלבל.

מתי יצחק: נכנסת לתחנה?

מתי יצחק: ראית כמה שילוטים יש?

דוד טל: אני לא ראיתי.

דוד טל: האמת היא שלי אין בעיה.

חגית אייזנמן: אולי תבחן אם כל השילוטים האלה עומדים בדרישות החוק.

חגית אייזנמן: יכול להיות שאתה צריך להוריד חלק מהשילוטים האלה.

מתי יצחק: יכול להיות.

מתי יצחק: בשביל זה אנחנו דנים פה.

מתי יצחק: למה אנחנו דנים פה?

מתי יצחק: כדי למנוע את כל השלטים, שהם מיותרים.

גלעד ארדן: אני לא מצליח להבין – עזוב את המצב היום.

גלעד ארדן: הוא לא רלבנטי.

גלעד ארדן: יהיה מצב חדש.

גלעד ארדן: המצב החדש אומר שעל עמוד המחירים יהיו 4 מחירים.

גלעד ארדן: שניים ושניים.

גלעד ארדן: כל מה שמוסיף המשרד, על פי מה שאפשרנו לו בחוק, שמי שייתן גם הנחה מהמחיר המפוקח – שזה רק מחיר הבנזין, כי הסולר לא מפוקח, אלא אם כן נכניס גם אותו – יוכל לקבל אפשרות להדגיש את זה בהגדשה נוספת.

מתי יצחק: כלומר – פה תהיה עוד עמודה?

חגית אייזנמן: רק בשלטים שבתוך התחנה.

אתי בנדלר: יש לכם דוגמה איך שלט כזה ייראה?

חן בר יוסף: אין כוונה לקבוע איך זה ייראה.

גלעד ארדן: אז בעמוד החיצוני יהיה רק זה.

גלעד ארדן: נפתרה הבעיה.

חיים אופיר: נניח שמחר "פז" מחליטה שהיא נותנת הנחה.

חיים אופיר: התחנה היא רק בשירות מלא.

חיים אופיר: אז שם אסור לי לכתוב?

חגית אייזנמן: מותר, אבל זה יהיה כתוב ביחס למחיר בשירות עצמי.

חיים אופיר: זה לא הגיוני, עם כל הכבוד.

חן בר יוסף: אם אין לו שירות עצמי הוא ממילא חייב במחיר של שירות עצמי.

חן בר יוסף: ההשוואה היא על בסיס שירות עצמי.

חן בר יוסף: כיוון שלאדם תמיד קיימת האפשרות לתדלק בשירות עצמי, זה בסיס ההשוואה שלו ומזה – תשווה לו.

יעקב פריגדוט: אתה משווה בין שני דברים שאינם שווים.

יעקב פריגדוט: זה לא נכון.

יעקב פריגדוט: זה רק מטעה.

חיים אופיר: המחיר בשירות מלא הוא גם בפיקוח.

חיים אופיר: אני לא יכול לגבות מעבר למה שכתוב בצו.

יעקב פרידגוט: תקנה 4 היא פשוט לא הגיונית.

גלעד ארדן: המחיר המפוקח הוא בשירות מלא או בשירות עצמי?

קריאה: גם וגם.

גלעד ארדן: והפער ביניהם הוא 12 אגורות.

גלעד ארדן: אז לצורך העניין – מה איכפת לי איפה הוא עושה את ההנחה?

גלעד ארדן: אם הוא עושה הנחה גם בשירות עצמי וגם בשירות מלא?

חגית אייזנמן: זה לא איפה הוא עושה את ההנחה.

חגית אייזנמן: אנחנו קובעים שהמחיר יהיה ביחס למחיר בשירות עצמי.

חן בר יוסף: כאשר כל הארץ מלאה בשלטים: 15 אגורות הנחה - - -

גלעד ארדן: זה לא רלבנטי מה היה.

גלעד ארדן: אנחנו פותחים עידן חדש בשילוט, עכשיו.

חן בר יוסף: למה זה יצר הטעייה?

חן בר יוסף: כי הציבור נכנס, וראה שיש איזשהו מחיר מפוקח, כלשהו, ולא כל כך ידעו אותו, כי לא פרסמו אותו, ואמר לעצמו: מהמחיר הזה, שאני יכול להשיג בעסקה הכי כדאית שאני מכיר, יש לי 15 אגורות הנחה.

חן בר יוסף: האמת – שלא כך היא, כי אם העסקה הפשוטה שהוא מכיר, שזה תדלוק בשירות עצמי, הוא קיבל 3 אגורות הנחה.

חן בר יוסף: אותו הדבר מתבקש פה עכשיו על ידי החברים: נמשיך להשאיר את הציבור בהטעיה, הרי את האותיות הקטנות, האם ההנחה הזו היא משירות עצמי או שההנחה הזו היא משירות מלא – אנחנו ראינו באיזה גודל כותבים אותה.

חן בר יוסף: וכיוון שעל שלטי ההנחה הכוונה שלנו היא לא לפקח, להבדיל מהשלט הסטנדרטי – כי בהנחות שכל אחד באמת יהיה יצירתי, יקבע מה שהוא רוצה, הוא הרי בא למשוך את הקהל.

חן בר יוסף: רק מה?

חן בר יוסף: שלא יהיה מטעה.

חן בר יוסף: זו הנקודה היחידה.

אתי בנדלר: מדוע שלא תאסרו על ציון הנחה ממחיר שירות עצמי כשההנחה היא לדלק בשירות מלא?

אתי בנדלר: את זה תאסרו.

גלעד ארדן: זה הם יכולים גם לאסור מכוח סמכויות של הממונה על הגנת הצרכן.

אתי בנדלר: נכון,אבל אפשר לכתוב את זה ברחל בתך הקטנה.

אתי בנדלר: אם הם נותנים באמת הנחה אמיתית של 15 אגורות בשירות מלא - -

חן בר יוסף: הציבור ייראה דבר אחד.

חן בר יוסף: הוא יראה מספר, ויהיה כתוב שם: 6 אגורות, 9 אגורות או 15 אגורות, אז, באותיות קטנות - - -

אתי בנדלר: אז תכתוב את זה בתקנות: "ובלבד שלא יצויין.

אתי בנדלר: ..." כך וכך.

גלעד ארדן: הסמכות שלכם היא רחבה מאד.

גלעד ארדן: כתוב כך: שבסמכותכם לחייב או להתיר כי השלט יכלול פרטים נוספים, לרבות בדבר הנחות ממחירים של סוגי דלק הנמצאים בפיקוח, וכן מחירים וסוגי דלק נוספים.

גלעד ארדן: אתה יכול עכשיו לשנות את התקנה שאתם מציעים כאן, ולהגיד שבנוסף על ארבעת אלה, יכול בעל תחנה לציין בשלט את גובה ההנחה, ובלבד שהוא מציין באותו גודל אותיות האם ההנחה ניתנת ממחיר מלא או ממחיר בשירות עצמי, או משניהם.

גלעד ארדן: זה הכל.

גלעד ארדן: ואז, הוא לא יכול לעשות שום דבר מעבר לזה.

גלעד ארדן: עזוב את מה שהיה בעבר.

גלעד ארדן: מעתה הוא רוצה להוריד 4 אגורות משירות עצמי ו – 8 אגורות משירות מלא?

גלעד ארדן: זה מה שהוא צריך לכתוב.

גלעד ארדן: מה הבעיה?

גלעד ארדן: למה לסבך מה שלא מסובך?

גלעד ארדן: מה איכפת לי איך הם סיבכו בעבר?

חן בר יוסף: כי אני חושב שהשיטה תמשיך.

גלעד ארדן: אז תגישו כתבי אישום.

חן בר יוסף: לא זה.

חן בר יוסף: העובדה שיציגו לציבור מידע עודף שיבלבל אותו ברמה זו - -

גלעד ארדן: אתה באת עם ההצעה להגיש - -

חן בר יוסף: אבל יש הבדל בין אם אתה שם מספר אחד, שבהתאם גם לחוק - מדבר רק על המחיר המפוקח, ולא רק שהוא מדבר רק על המחיר המפוקח, הוא מדבר רק על המחיר בשירות עצמי, שזה תמיד עסקה שאני יכול לבחור בה.

גלעד ארדן: ואיך הציבור יודע שההנחה היא רק ממחיר תדלוק עצמי?

חגית אייזנמן: הרציונל הוא שכאשר אדם נוסע בכבישים - -

גלעד ארדן: אבל אמרתם שזה על השלט הפנימי.

חגית אייזנמן: לא משנה.

גלעד ארדן: כן משנה.

חגית אייזנמן: אבל גם בפנימי - -

גלעד ארדן: בפנימי אתה יכול לעצור ולחשוב, כן.

חגית אייזנמן: כמה פעמים עצרת בתוך תחנה - -

דוד טל: אדוני, מה אמרת?

דוד טל: שבכוונה מבלבלים?

דוד טל: מצטברים פה כל מיני ראיות כאלה שקצת מטרידות.

דוד טל: הוא מדבר על כך שמתחמנים ואתה מדבר על כך שבכוונה מבלבלים.

דוד טל: צריכים לבדוק את הנושאים האלה.

דוד טל: אתם בודקים את הנושאים האלה?

חן בר יוסף: בגלל זה הצעת החוק עושה סדר בעניין.

גלעד ארדן: זה שלב ראשון.

גלעד ארדן: אתם לא חייבים להתחפר בעמדתכם.

חגית אייזנמן: העניין הוא שהיו הרבה מאד ויכוחים פנימיים בעניין הזה לפני שהגענו לפה.

דוד טל: וזה הסיכום אחרי כל הוויכוחים?

חגית אייזנמן: כן.

דוד טל: וזה בהסכמה על דעת כל היושבים?

חן בר יוסף: אנחנו חושבים שמעבר לרביעיה הזו וגם בהתאם למציאות הקיימת בשוק על מה נותנים הנחות, אני מזכיר שני דברים: 1.

חן בר יוסף: סעיף 3 לחוק קובע שמי שנותן הנחות גם בשירות עצמי וגם בשירות מלא או מוכר במחיר אחיד, יכול להציג את זה.

חיים אופיר: אז זה המחיר, לא הנחה.

חן בר יוסף: זו הנחה משירות מלא.

חיים אופיר: זה מחיר.

חיים אופיר: הוא מציג מחיר.

גלעד ארדן: אתה לא מדגיש את ההנחה.

גלעד ארדן: אתה מבטל את הקו המפריד – בין הלמעלה ללמטה, בין ה – 7 ל – 7.12, ו - - בגדול: 7.

חיים אופיר: שירות עצמי ומלא.

חן בר יוסף: מעבר לזה – שלטים שמודיעים לציבור על הנחה - -

גלעד ארדן: הבנתי אותך.

גלעד ארדן: אם הרציונל שלכם זה לעודד תחרות ולתת אפשרות להדגיש הנחות, צריך לתת את האפשרות הזו למי שעושה הנחות, בין אם זה בשירות עצמי ובין אם זה בשירות מלא, ובלבד שתחייבו אותו באותו גודל פונט – אתה רוצה להשתמש באפשרות הזו לרשום את המילים "7 אגורות הנחה"?

גלעד ארדן: - תרשום לצידה: "בשירות עצמי" או ב "שירות מלא", או בשניהם.

גלעד ארדן: זו הכוונה שלי.

גלעד ארדן: אני לא מבין למה אתם צריכים להתנגד לזה.

גלעד ארדן: אין סיבה להתנגד.

גלעד ארדן: זה לא יבלבל, זה ייתן בדיוק את המידע.

גלעד ארדן: אלא אם כן אתה אומר לי – אני רוצה רק 4.

חן בר יוסף: אנחנו נחשוב על נוסח.

חיים אופיר: צמוד למחירים.

חיים אופיר: שלא יהיה שלט גדול על הנחה, והמחירים לא בצמוד לזה.

קריאות: - - -

גלעד ארדן: אז לגבי החיצוני – אתם לא מציעים להוסיף.

חגית אייזנמן: לא שאנחנו לא מציעים.

חגית אייזנמן: אחרי דיון עם משרד המשפטים הטענה היא שאנחנו לא רשאים בגלל סעיף - -

דוד טל: אתם סבורים כמו משרד המשפטים?

חגית אייזנמן: זה נתון לוויכוח, אבל כרגע - -

יעקב פרידגוט: מה בסופו של דבר לגבי סעיף 4?

יעקב פרידגוט: אני מבין שהמשרד הסכים בסוף לתקן את תקנה 4.

גלעד ארדן: או לאסור הכל, איך שאתם רוצים.

חן בר יוסף: אנחנו נביא מייד נוסח.

גלעד ארדן: אני עושה הפסקה של 5 דקות בדיון.

גלעד ארדן: (הדיון התחדש לאחר 5 דקות)

גלעד ארדן: האם יש נוסח מוסכם?

גלעד ארדן: מה הוא הנוסח?

חגית אייזנמן: "סכום ההנחה של דלק הנמכר בשירות עצמי יהיה ביחס למחיר המרבי שמותר לגבות בשירות עצמי, וסכום ההנחה של דלק הנמכר בשירות מלא יהיה ביחס למחיר המרבי שמותר לגבות בשירות מלא".

חן בר יוסף: ואיך זה מופיע בשלט?

חגית אייזנמן: כל אחד – יכתוב את זה איך שהוא רוצה.

חן בר יוסף: זו ההטעייה שדיברנו עליה.

חן בר יוסף: זה צריך להיות כתוב באותו גודל - -

אתי בנדלר: זה בסך הכל מחליף הוראה שלכם - -

גלעד ארדן: אבל גם ההוראה שלהם קודם לקתה בחסר כי היא לא קבעה שהמילים יהיו באותו גודל כמו גודל ההנחה.

גלעד ארדן: גודל הפונטים באותו גודל של המספרים של ההנחה.

חיים אופיר: ושל המחיר.

חן בר יוסף: והצבע.

גלעד ארדן: הצבע פחות משנה לי.

חגית אייזנמן: אני קוראת שוב : "סכום ההנחה של דלק הנמכר בשירות עצמי יהיה ביחס למחיר המרבי שמותר לגבות בשירות עצמי, וסכום ההנחה של דלק הנמכר בשירות מלא יהיה ביחס למחיר המרבי שמותר לגבות בשירות מלא".

חגית אייזנמן: מה שאנחנו רוצים להוסיף: שגובה, רוחב וצבע הספרות והאותיות, יהיה זהה.

גלעד ארדן: למה לא תציינו שזה יהיה בגובה המחירים?

גלעד ארדן: אם המחירים הם בגובה של 10 ס"מ - -

חן בר יוסף: אבל זאת ההנחה.

חן בר יוסף: בשלט שנמצא בתוך התחנה יהיה את ה – 8 ס"מ של המחירים הסופיים.

גלעד ארדן: עם כל הכבוד לכם – תחיו את המציאות.

גלעד ארדן: נניח שאדם שם מודעה על מחיר, 8 ס"מ, והוא שם מודעה באותו שלט: הנחה, בגודל 24 ס"מ.

גלעד ארדן: אתה מה יראה הציבור?

גלעד ארדן: – את ההנחה.

גלעד ארדן: למה צריך שהוא יראה דווקא את ההנחה?

חגית אייזנמן: לדעתי – זו האינדיקציה הנכונה.

חגית אייזנמן: כשיש לך מחיר מפוקח - -

גלעד ארדן: אז אולי נפטור אותו מהמחיר?

גלעד ארדן: שלא יפרסם את המחיר, רק את ההנחה.

חגית אייזנמן: יש על זה המון וויכוחים.

חגית אייזנמן: יש מי שאומרים – רק הנחה, יש מי שאומרים – רק מחירים.

חגית אייזנמן: אני, כשאני נוסעת ורואה 7.20 או 7.21 אני כבר שוכחת בין תחנה לתחנה מה זה מה.

חגית אייזנמן: אבל כשאני רואה –20 אגורות או 30 אגורות הנחה, זה משהו שכן נתפס לי.

גלעד ארדן: אבל הנושא של ההנחה הוא קורלטיבי למחיר.

גלעד ארדן: המחיר כבר מגלם בתוכו את ההנחה.

גלעד ארדן: אז מה אכפת לכם שהכל יהיה באותו גודל?

חגית אייזנמן: לא אכפת לנו.

חן בר יוסף: - - -שלא להגביל את זה, דהיינו – מי שהוא טוב, ומי שנותן מבצע אמיתי, ורוצה להדגיש את זה - -

גלעד ארדן: בסדר, אז נתת לו אפשרות להוסיף הדגשה.

חן בר יוסף: זה משפט באותו גודל - - השלט הזה הוא טור ארוך.

חן בר יוסף: זה לא זה.

חן בר יוסף: זה השלט בפנים.

חן בר יוסף: תופיע שם רשימה גדולה.

חן בר יוסף: ההצעה כרגע מוסיפה עוד שורה אחת להצעה הזו.

חן בר יוסף: ההצעה כרגע מוסיפה עוד שורה להצעה הזו.

חן בר יוסף: אנחנו אומרים – לא.

חן בר יוסף: בואו ניתן למי שנותן שירות טוב לציבור או מחיר טוב לציבור – ניתן לו להדגיש את זה.

חן בר יוסף: אני לא אומר לו איך להדגיש את זה, אני רק אומר לו: תדגיש את זה בלי להטעות.

גלעד ארדן: כל שאר המחירים הם לא מפוקחים?

גלעד ארדן: אנחנו מדברים פה רק על ההנחה מהמפוקח – שזה רק בנזין 95.

גלעד ארדן: כל השאר לא מפוקח.

גלעד ארדן: אז ההנחה יכולה להתייחס רק לבנזין.

גלעד ארדן: איך הלקוח יודע שההנחה היא דווקא מהבנזין?

קריאה: שים כוכבית ליד המחיר.

גלעד ארדן: טוב.

גלעד ארדן: אז הכל יהיה באותו גודל.

גלעד ארדן: איזה גודל שהוא רוצה.

יהודה דורון: אני רוצה להעיר את תשומת לבכם שאנחנו מגיעים לשירות עצמי ולא מסוגלים לרדת ולתדלק, או שיש גם נכים עם בעיות בידיים.

יהודה דורון: אנחנו מגיעים למצב שאנחנו ממתינים לפעמים בתחנות הדלק במשך 8 או 10 דקות ואף יותר, ולפעמים כועסים עלינו למה אנחנו עומדים בכלל בתחנה ולמה אנחנו יושבים, ולא מתדלקים.

יהודה דורון: קשה להסביר לאנשים.

יהודה דורון: הייתי מציע שתתנו את המחשבה בתיקוני החקיקה גם - -

גלעד ארדן: זה לא נושא הדיון כרגע.

גלעד ארדן: אני מכבד אותך מאד, אבל זה לא הנושא.

גלעד ארדן: הערתך נשמעה.

ירון עשהאל: לגבי סעיף קטן (2).

ירון עשהאל: כתוב שגובה הגבול העליון של שלט לא יפחת מ- 3 מ'.

ירון עשהאל: אני טוען שהגובה הזה הוא גבוה מדי, מה עוד שהולכת להיכנס תקנה, לדעתי – ב-1.11 של עבודה בגובה, שמגבילה מאד את האפשרות לעשות החלפת מחירים בגובה כזה, כי צריך מכשור מיוחד, וכו', לעבודה על סולמות.

ירון עשהאל: אני מציע להוריד את הגובה ל- 2.5 מטר, ואז ניכנס בתוך תחום החוק.

ירון עשהאל: עומדות להיכנס תקנות של עבודה בגובה של משרד העבודה שמגבילות.

ירון עשהאל: לעלות על סולם מעל ל – 2 מטר זה מחייב פעולות מסוימות, וזו בעיה גדולה מאד.

ירון עשהאל: לכן אני מציע להוריד את הגובה המרבי של השלט ל – 2.5 מטר, שנוכל - -

גלעד ארדן: על פי מה קבעתם 3 מטרים?

חן בר יוסף: בעיקרון, הבדיקה היתה על זוויות של ראיה ממרחקים של 50 מטר, על פי האלכסונים שנמדדו ונבדקו, בין 1.5 ל- 3 מטר, זו זווית הראיה של הנהג.

חן בר יוסף: לגבי העניין של עבודה בגובה והחלפת שלטים, אני מכיר כמה וכמה – החל מתריסולים ועד חלונות שאפשר לפתוח עם מוט, זה לא מסובך מדי.

חן בר יוסף: בטוח שגם כאן זה כך.

ירון עשהאל: אל תסתבכו עם זה, זה מסוכן.

ירון עשהאל: תורידו ל –2,5 מטר גובה.

ירון עשהאל: היום, כל התקנת השירותים במתקנים הקיימים, בדרך כלל זו השחלה.

ירון עשהאל: אדם צריך לעלות על סולם ולהשחיל.

ירון עשהאל: גם ב "פז", אני חושב שגם ב "אלון", גם ב "דלק", גם אצלנו.

ירון עשהאל: אל תסתבכו עם זה.

ירון עשהאל: נדמה לי שגם החוק גובר על התקנה הזו.

חן בר יוסף: אני לא אמרתי לך לעלות על סולם.

חן בר יוסף: אתה בוחר איך להחליף את השלט.

ירון עשהאל: אתם עושים היום משהו שישרת ויעזור לנו, אתם לא באים להקשות עלינו.

גלעד ארדן: מה עמדתכם?

עמרם אזולאי: אין לנו עמדה.

עמרם אזולאי: מקבלים.

אתי בנדלר: אז אם כך – גם הגבול התחתון צריך להיות מוזז.

אתי בנדלר: ממטר?

חגית אייזנמן: כן.

ירון עשהאל: ואז – מן הסתם, גם צריך להוריד את המידה השניה שמדברת על "...

ירון עשהאל: לא יפחת מ- 1.5 מ'?..."

אתי בנדלר: הם הורידו כבר למטר אחד.

ירון עשהאל: יש גם שאלה של מאיפה מודדים.

ירון עשהאל: נדמה לי שזה טריביאלי – מודדים בסך הכל למעשה מהקרקע הצמודה לשלט.

חן בר יוסף: מהקרקע הצמודה לשלט.

ירון עשהאל: הערה שניה – לגבי הפונטים.

ירון עשהאל: נותנים פה למעשה בסך הכל שני פונטים, וזה לא תקין.

ירון עשהאל: יש פונטים נוספים.

ירון עשהאל: הייתי מבקש לא להתייחס לפונטים.

ירון עשהאל: לנו יש פונטים אחרים בכיתוב שלנו.

אתי בנדלר: יש פונטים שמאד קשה לקרוא אותם.

קריאות: - - -

חן בר יוסף: יכול להיות שאפשר לצרף פה עוד פונטים, לא נינעל על מסוימים, אלא מה?

חן בר יוסף: יש פונטים שאי אפשר לצרף, ואלה פונטים שכאשר מסתכלים מרחוק לא יכולים לזהות באיזה מספר מדובר.

יעל דניאלי: הפונטים זה חלק ממיתוג של כל חברה.

יעל דניאלי: גם אנחנו בזמנו טענו שזו איזושהי התערבות בשיקולים מסחריים של כל חברה.

חן בר יוסף: לפניכם במצגת – הבעיה עם פונטים זה העניין של מספר שנראה הרבה יותר עבה – בפונט מסוג "אגס" - -

קריאות: - - -

חן בר יוסף: פונט אחר מעבר לזה – אולי שיעבירו אלינו ונאשר.

חן בר יוסף: מצד אחד – אין רצון להגביל, ומצד שני, יש מקומות שחייבים - -

אתי בנדלר: מה שהוא מציע – שייכתבו בגופן דוד מרים או פונט אחר קריא וברור שאישר המנהל.

גלעד ארדן: בסדר.

ירון עשהאל: בסעיף 6, מתייחסים לנושא של הכיתוב – בנזין 95 וסולר.

ירון עשהאל: אנחנו לא משווקים סולר, אנחנו משווקים "גולד דיזל".

ירון עשהאל: זה מותג אני לא רוצה שלא תאפשרו לי לא לכתוב אותו.

גלעד ארדן: ואם מחר חברה אחרת - -

קריאה: אצלנו זה "דרגון".

גלעד ארדן: "גולד דיזל" זה מותג, זה לא המוצר.

גלעד ארדן: המוצר הוא סולר.

ירון עשהאל: נכון.

ירון עשהאל: אני מיתגתי את החברה, אני מיצבתי את החברה.

ירון עשהאל: אני מוכר ללקוחות שלי "גולד דיזל".

חן בר יוסף: אז תכתוב – בתחנה זו, הסולר הוא "גולד דיזל".

קריאות: - - -

ירון עשהאל: אני פשוט מבקש – תאפשרו לי לכתוב "גולד דיזל" במקום "סולר".

חגית אייזנמן: לא.

חן בר יוסף: תמצא מקום לכתוב שזה "גולד דיזל", אבל לא במספרים.

גלעד ארדן: בקשתך נדחית.

גלעד ארדן: זה לא הגיוני.

ירון עשהאל: אז איפה אני אפרסם?

ירון עשהאל: אתה מעודד תחרות?

ירון עשהאל: יש לי מותג שלי שאני מתחרה אתו.

קריאות: - - -

לאה ורון: איך אני אדע , כשאני עוברת ליד השלט שלכם ש "גולד דיזל" משמעו – סולר?

ירון עשהאל: זה המותג שלי.

ירון עשהאל: כולם יודעים את הדבר הזה.

גלעד ארדן: תפרסם את זה, אבל במחיר תרשום – סולר.

יעל דניאלי: הוא יכול להוסיף?

גלעד ארדן: לא, הוא לא יכול להוסיף.

ירון עשהאל: אין כאן שום התייחסות בתקנה הזו לגבי שילוט אלקטרוני , שלדעתי זה הצעד הבא של חברות הדלק.

חן בר יוסף: הורדנו את המטראז', אז זה לא משנה.

חן בר יוסף: הרי עשינו שימוע.

חן בר יוסף: החברות שאלו: מה קורה בלילה?

חן בר יוסף: אתה שם אותי גבוה, ואני צריך להחליף את השילוט.

חן בר יוסף: אז מי שרוצה לבחור בשילוט אלקטרוני – יכול.

חן בר יוסף: הוא צריך לדאוג שהשלט הבסיסי יהיה מואר בצורה כזו שאפשר יהיה לקרוא אותו גם ביום וגם בלילה.

קריאות: - - -

גלעד ארדן: לא עשו לכם שימוע?

גלעד ארדן: כי אתם מעלים דברים שבטח לא העלתם אז.

חגית אייזנמן: לא כל מה שהם ביקשו הם קיבלו.

יעל דניאלי: הבעיה היא שבשילוט אלקטרוני האותיות הן אדומות, וכאן הדרישה היא שגם אם המספר לא יהיה בשחור, הוא יהיה בצבע כהה, הוא צריך להיות עם מסגרת שחורה.

חן בר יוסף: שילוט אלקטרוני – יכול להיות בכל צבע שאתה בוחר.

חן בר יוסף: אנחנו כבר ב-LCD.

חן בר יוסף: שילוט אלקטרוני יכול להיות בכל מגוון הצבעים שיש.

ירון עשהאל: תוסיפו פה עוד סעיף אחד שמדבר על שילוט אלקטרוני, בכל הנושא של גודל האותיות והפונט, לפי מה שכתוב פה.

חן בר יוסף: לא הבנתי את עניין הצבע.

ירון עשהאל: עזוב את הצבע, אתה בעצמך אומר שהצבע הוא בעייתי.

חן בר יוסף: אתם נדבקים לשילוט שהוא רק נקודתי - -

יעל דניאלי: אתה מכריח אותנו לא להשתמש בזה.

ירון עשהאל: תכיפות החלפת המחירים – מי כמוך יודע מה היא.

ירון עשהאל: אני רוצה שליטה מרחוק, זה הכל.

ירון עשהאל: תגדיר לי שילוט אלקטרוני לפי גודל הספרות שכתוב פה, ואז אין לי בעיה עם זה.

קריאות: - - -

גלעד ארדן: אני מבין שהבעיה היחידה היא השלטים האלקטרוניים.

גלעד ארדן: נתחיל לקרוא ותחשבו בינתיים.

חגית אייזנמן: (קוראת את התקנות – תקנה מס' 1- סיכמתי עם היועצת המשפטית – שנוסיף בסוגריים: "בתקנות אלה: דלק בשירות מלא".

מיכל אגולניק: אפשר שזה יהיה או "בשירות מלא " או "בתדלוק מלא"?

חן בר יוסף: "תדלוק מלא" – המשמעות שלו בעברית היא אחרת.

חגית אייזנמן: ממשיכה בקריאה בסעיף 1(2), וסעיף 1(3).

אתי בנדלר: אם אין הערות לתקנה 1 אפשר לאשר אותה.

גלעד ארדן: אם אין הערות לסעיף 1 – אני מאשר, עם התיקון שהציגה עורכת הדין אייזנמן.

חגית אייזנמן: (ממשיכה בקריאה- סעיף 2(א)- בסעיף (1): במקום 1.5 מטר – 1 מ'.

חגית אייזנמן: ממשיכה בקריאה – סעיף 2(3) עד 2(5) – "...

חגית אייזנמן: ספרות המחירים ייכתבו בגופן מרים או דוד, או גופן אחר ברור וקריא שאישר מנהל מנהל הדלק".

יעל דניאלי: אנחנו פה הערנו שהמסגרת השחורה היא בעייתית בשילוט אלקטרוני.

קריאות: - -

אתי בנדלר: אני מבינה שהמסגרת השחורה באה כדי לבדל את זה.

אתי בנדלר: השאלה היא האם בשילוט אלקטרוני לא ברור מאליו, אין בידול ממילא?

חן בר יוסף: שילוט אלקטרוני הוא פתוח, כמו מסך הטלוויזיה שלנו - הוא פתוח לכל צורה ואופן שיש.

חן בר יוסף: גם שילוט אלקטרוני צריך הגדרות, איך אתה מציג את זה.

אתי בנדלר: השאלה – או בצבע כהה עם מסגרת שחורה - - ללא מסגרת.

קריאות: - -

גלעד ארדן: נשאיר לכם שיקול דתע, ומה שאתם תעשו – אני סומך עליכם.

גלעד ארדן: תוציאו הנחיה גורפת אחרי שתבחנו את זה עוד פעם לעומק.

גלעד ארדן: אני נותן לכם "קרד בלאנש".

קריאה: רק לגבי שילוט אלקטרוני.

גלעד ארדן: מה הנוסח שאת מציעה?

אתי בנדלר: "מנהל מנהל הדלק יהיה רשאי להתיר הצגת אותיות וספרות בצבע אחר בשילוט אלקטרוני".

אתי בנדלר: כדי להבהיר את הדברים: גם אם ניתן שיקול דעת למנהל הוא יצטרך לקבוע אמות מידה לעצמו.

חן בר יוסף: לפניכם במצגת – תוכלו לראות אם יש הבדלים בניראות: עם מסגרת שחורה, ובלי.

בועז ארד: כאשר הגוון לא קונטרסטי אז יש חשיבות למסגרת השחורה.

בועז ארד: כאשר הגוון הוא קונטרסטי, אין חשיבות למסגרת השחורה.

בועז ארד: זה לא נקרא "מסגרת", זה קונטור.

בועז ארד: "מסגרת" זה עניין אחר לגמרי.

גלעד ארדן: על מה אתם דנים עכשיו?

גלעד ארדן: נתתי סמכות.

גלעד ארדן: אתה רוצה – תתיר להם, אתה לא רוצה – אל תתיר.

קריאות: - -

גלעד ארדן: ".....

גלעד ארדן: וכן – לקבוע הוראות שונות לגבי מסגרת".

גלעד ארדן: המסגרת – בשילוט אלקטרוני.

אתי בנדלר: לרבות הוראות אחרות ובכלל זה פטור ממסגרת או דרישה לצבע אחר.

גלעד ארדן: את הנוסח הסופי תעבירי.

חגית אייזנמן: (ממשיכה בקריאה – סעיף 2(6)).

גלעד ארדן: עוד הערות לסעיף 2?

יעקב פרידגוט: התוספת לגבי שילוט אלקטרוני צריכה לבוא בסוף התקנה כי היא מתייחסת גם ל – (5) וגם ל-(6).

יעקב פרידגוט: תעבירו את זה לסוף .

מיכל אוגולניק: לגבי הרקע – בסיפה, ב- (6) – אנחנו מבקשים שהרגע יוכל להיות גם לבן, כי אצלנו זה מופיע בצבע כהה על רקע לבן.

מיכל אוגולניק: אנחנו חושבים שזה מספיק בולט.

מיכל אוגולניק: זה מופיע אצלנו בכל התחנה – על המשאבות, על השלטים ועל מכלי הפריקה.

מיכל אוגולניק: אנחנו מבקשים שיאפשרו לנו מלבד זהב גם את הצהוב גם על רקע לבן.

גלעד ארדן: בסדר, מקובל.

חיים אופיר: לגבי הגובה – בשילוט אלקטרוני.

חיים אופיר: יש מגבלה.

חיים אופיר: אתה תשים אותו בגובה עד 2.5 מטר – זה לא טוב.

חיים אופיר: אל תגביל בגובה.

חיים אופיר: זה חשוב.

גלעד ארדן: איפה כתוב שמגבילים?

גלעד ארדן: "...

גלעד ארדן: לא יפחת".

גלעד ארדן: תודה.

גלעד ארדן: אני מאשר את תקנה 2 עם כל התיקונים שאישרנו פה, בנוסח.

חגית אייזנמן: (קוראת את תקנה 3)

גלעד ארדן: יש הערות?

גלעד ארדן: אין.

גלעד ארדן: תקנה 3 מאושרת.

חגית אייזנמן: (קוראת את תקנה 4): "בעל תחנת תדלוק רשאי לציין בשלט האמור בתקנה 1 את סכום ההנחה הניתנת בתחנה ממחירו של מוצר המצוי בפיקוח;" וכאן אנחנו עוברים לנוסח שדיברנו עליו קודם – "סכום ההנחה של דלק הנמכר בשירות עצמי יהיה ביחס למחיר המרבי שמותר לגבות בשירות עצמי, וסכום ההנחה על דלק הנמכר בשירות מלא יהיה ביחס למחיר המרבי שמותר לגבות בשירות מלא.

חגית אייזנמן: גובה, רוחב וצבע הספרות או האותיות – יהיה זהה".

גלעד ארדן: זה שזה ביחס – זה אומר שהוא צריך לכלול את זה בשלט?

גלעד ארדן: כלומר – אם הוא אומר – 8 אגורות הנחה לדלק בשירות מלא או – 8 אגורות הנחה לדלק בשירות עצמי - -

חגית אייזנמן: ודאי.

חיים אופיר: הוא רשאי, הוא לא חייב.

גלעד ארדן: אבל אם הוא כותב – 8 אגורות הנחה – הוא צריך להמשיך ולפרט מאיזה מחיר מרבי של איזה מוצר.

חגית אייזנמן: אולי: ייכתב ביחס למחיר המלא.

קריאות: - - -

גלעד ארדן: בצמוד לגובה ההנחה ייכתב ביחס למחירו של איזה מוצר.

אתי בנדלר: תעבדו על הנוסח ותעבירו לנו.

גלעד ארדן: העיקרון ברור.

גלעד ארדן: יש הערות?

גלעד ארדן: אין.

גלעד ארדן: אם כך, אנחנו מאשרים את סעיף 4.

חגית אייזנמן: (קוראת את סעיף 5).

גלעד ארדן: יש הערות לסעיף 5? אין.

גלעד ארדן: אישרנו את כל התקנות.

גלעד ארדן: ובכן אני מעמיד להצבעה את צו משק הדלק (קידום התחרות )(דחיית מועדי תחילה), התשס"ח-2008, לרבות התיקון של הכניסה לתוקף לא ב- 4 בספטמבר, אלא ב – 4 בדצמבר, 2008.

גלעד ארדן: וכך הצו אושר וגם התקנות.

גלעד ארדן: תודה לכם, הישיבה נעולה.